Geluk aan provinsiale skaakspelers!
Agt van ons skool se skaakspelers is gekies om gedurende die Desember/Januarie-skoolvakansie in Boksburg aan die SA Junior Skaakkampioenskappe te gaan deelneem.
Baie geluk aan Lourens Swanepoel, Keagan Taylor, Li-Mei Wessels, Shaun Becker, Quandre Opperman, Marilene van den Bergh, Christelle Swart en Simone de Villiers met hierdie besondere prestasie.
Aangeheg: Inligtingsbrief aan die betrokke skaakspelers.
Clarne presteer in ‘trampolien’
Clarne de Lange het die afgelope naweek Limpopo verteenwoordig by Tuks in ‘trampolien’ en sommer puik presteer.
Sy het ‘n derde plek verower in mini-trampolien en nog ‘n derde plek in ‘black top’.
Sy het dan ook haar Limpopo kleure in gimnastiek (trampolien) verwerf.
Baie geluk, Clarne! Ons is baie trots op jou!
Ouerbraai – 1 September 2017
Leerders het vandag ‘n brief ontvang oor die ouerbraai van eerskomende Vrydagaand. Ouers moet asb. laat weet indien u dit gaan bywoon. Voltooi die skeurstrokie of sms / whatsapp na die selnommers wat bo-aan die brief aangedui word.
Gr. 6-leerders se ouers kan die brief hier aangeheg lees en slegs sms/whatapp.
Dui asb aan hoeveel volwassenes en kinders die braai sal bywoon.
Leerders presteer in karate
Provinsiale karate presteerders: Claude Reynolds (brons), Nathan Weideman (goud) en Leandre Coetzee (silwer).
Baie geluk aan ons dogters-jukskeispan wat die afgelope naweek in die Limpopo-liga goud gewen het.
Die seunsspan het die brons medalje verower.
Ons landloopatlete presteer!
Baie geluk aan Henry van Wyk (o/13); Lohandi Schutte (o/10); Bianca Evert (o/10); Anria de Beer (o/10); Jan-Adriaan Venter (o/10) asook mev. Johanna Schutte, wat gekies is vir die Limpopo-span wat op 9 September 2017 aan die Suid-Afrikaanse kampioenskappe te Potchefstroom gaan deelneem.
Dit is werklik ‘n uitsonderlike prestasie om uit een ouderdomsgroep soveel entoesiasme en belangstelling te kry.
Baie geluk aan al die deelnemers. Ons is baie trots op julle!
Skaak eindig derde in provinsie
Baie geluk aan ons skaakspanne wat verlede Saterdag aan die provinsiale liga-finaal deelgeneem het. Die o/9-span het tweede geeindig en die o/11-span derde.
Ons spelers het in die algehele derde plek geeindig en daarmee die bronsmedalje gewen. Baie geluk aan al die spelers en afrigters.
o/11 A – Netbalspan presteer
PLS se o/11A-netbalspan eindig 3de in die provinsie. Baie geluk dogters en juf. Amanda Koekemoer, dit is voorwaar ‘n groot prestasie! PLS is baie trots op julle!!
Op 31 Mei het die Radikale redenaars by ons skool plaasgevind. Ons leerders het hulle baie goed van hulle taak gekwyt en ons is vreeslik trots op elkeen van hulle!!
Baie dankie vir elkeen se harde werk!
Baie geluk aan die volgende deelnemers:
Gr. 2: Jamie-Lynn Kelly, Clarise Coulson, Mareli van der Merwe.
Gr. 3: Leane Labuschagne, Nicolene Johnson, Cornell van Onselen, Emily Lange, Li-Mei Wessels, Zourich Jordaan.
Gr. 4: Lohandi Schutte.
Gr. 5: Zane Kruger, Tiane van Wyk, Shelby Cronje.
Gr. 6: Larochelle Evert, Justin Basson, Nicole Fick, Elcke Coulson. (Gr. 6 -spanredenaars soos hier genoem.)
Gr. 7: Werner Swartz, Chandre Faul, Aimee Wreyford, Amber Hoon, Denita Botha.
Gr. 7-spanredenaars: Chandre Faul, Aimee Wreyford, Amber Hoon, Denita Botha.
Baie trots op julle!!!
Skaakuitslae teen Louis Trichardt
Ons skaakspelers het op Woensdag, 10 Mei , teen Louis Trichardt gespeel en die uitslae was as volg:
o/9: PLS wen 11 – 1
o/11: PLS wen 10 – 2
o/13: verloor 4 – 8
Ons skaakspan is nou die Polokwane kringwenners en dring deur na die spankompetisie op 10 Junie om die Provinsie wenners te bepaal.
Baie geluk en sterkte vir die finale rondte!